# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 6. augusta 2014 na Obecnom úrade v Abraháme

**Prítomní:** podľa prezenčnej listiny 6 poslancov,

 /poslankyňa – Anna Klementová -ospravedlnená/

 Mgr. Mária Tomovičová, kontrolórka,

 **Program:** podľa pozvánky

 **Zapisovateľ**: Mgr. M. Tomovičová

 **Overovatelia**: Ing. Jana Takáčová, Ing. Lukáš Kopáčik

 **Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 6 poslancov a  zasadnutie je uznášaniaschopné.**

 Starosta predložil program zasadnutia, ktorý poslanci bez pripomienok schválili.

 Hlasovanie: za 6 poslancov, proti 0, zdržal sa 0.

**2**. **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

 Milan Janík, František Ivančík, Peter Čambál

 Hlasovanie: za 6 poslancov, proti 0, zdržal sa 0.

 **4. Kontrola plnenia uznesení z predchádzajúceho zasadnutia.**

 Uznesenia z predchádzajúceho zasadnutia boli splnené.

 **5. Interpelácie občanov, organizácií a poslancov.**

Starosta obce prečítal žiadosť firmy Západoslovenská distribučná o kúpu pozemku a zriadenie vecného bremena.Kúpu pozemku požadujú pre potreby výstavby trafostanice „E“ parc. č. 42/2 a pre potreby uloženia elektrického vedenia „E“ parc. č. 226 a „C“ parc. č. 41/6,42/2,232/1,284/1,267/1, 231.

Poslanci s predajom pozemku a zo zriadením vecného bremena súhlasia a predaj schvaľujú v zmysle platného VZN.

Hlasovanie: za 6 poslancov, proti 0, zdržal sa 0

 **6. Výber dodávateľa na rekonštrukciu sociálnych zariadení v MŠ.**

Na základe výzvy boli na obecný úrad do stanoveného termínu doručené 4 ponuky:

1. Cambau, spol s.r.o 7587,22 €

2. Renstav spol s.r.o 7989,94 €

3. MB moderný byt, s.r.o 9385,05 €

4. Savingplus,s.r.o 8821,72 €

Za dodávateľa rekonštrukcie sociálnych zariadení bola vybraná firma Cambau,spol s.r.o, ktorá

 ponúkla najnižšiu cenu.

Hlasovanie: za 6 poslancov, proti 0, zdržal sa 0

Ďalším bodom rokovania bol výber dodávateľa kuchynskej linky do školskej kuchyne.

V stanovenom termíne boli doručené na obecný úrad 3 ponuky:

1. Nábytok Czafík , Galanta 1566,00 €

2. Javor Ján , Šintava 1295,00 €

3.OC Galéria Trnava 1468,00 €

Za dodávateľa kuchynskej linky bola odsúhlasený dodávateľ Javor Ján zo Šintavy, ktorý

ponúkol najnižšiu cenu.

Hlasovanie: za 6 poslancov, proti 0, zdržal sa 0

**7. Rôzne**

Opätovne boli prejednané úlohy týkajúce sa oslavy výročia FS Jatelinka a obecného dňa. Starosta na záver poďakoval poslancom za aktívny prístup k riešeniu úloh a zasadnutie obecného zastupiteľstva ukončil.

**U z n e s e n i e**

zo zasadnutia Obecného zastupiteľstva v Abraháme dňa 6.8.2014

**A.**

**Obecné zastupiteľstvo schvaľuje**

 1. Program zasadnutia obecného zastupiteľstva

 2. Návrhovú komisiu v zložení: Milan Janík, František Ivančík, Peter Čambál

 3. Predaj pozemkov a zriadenie vecného bremena pre firmu Západoslovenská distribučná

 pre potreby výstavby trafostanice „E“ parc. č. 42/2 a pre potreby uloženia elektrického

 vedenia „E“ parc. č. 226 a „C“ parc. č. 41/6,42/2,232/1,284/1,267/1, 231.

4. Výber dodávateľa „ Rekonštrukcie sociálnych zariadení v MŠ“ firmu Cambau, spol s.r.o.

 s termínom dodávky do 29.8.2014.

 5. Firmu Ján Javor, Šintava za dodávateľa kuchynskej linky do školskej kuchyne.

 Hlasovanie za prijaté uznesenia : za 6 poslancov, proti 0, zdržal sa 0.

Zapísala: Mgr. Mária Tomovičová

Overovatelia zápisnice: Ing. Jana Takáčová .........................................

Ing. Lukáš Kopáčik ..........................................

 **Ing. Igor Németh, starosta obce Abrahám**